Va ser la primera vegada en la història que un ciutadà romà marxava contra Roma al comandament de les seves legions, trencant la legalitat republicana i creant un perillós precedent per a la posteritat. Sul·la va deixar Roma a càrrec d'un cònsol "popular" i un altre "optimate", i va marxar a lliurar la Primera Guerra Mitridàtica. Entretant, Mari i els seus partidaris populars van retornar i van realitzar una sagnant repressió. Van instaurar un règim autocràtic anticonstitucional que, després de la mort de Mari, va recaure en la persona de Luci Corneli Cinna.